สังคมข่าวหุ้น
ตลาดหุ้นไทยวานนี้ปิดที่ 1,675 จุด ลดลง 15 จุด กังวลธนาคารกลางสหรัฐประกาศขึ้นดอกแรง 0.5% สกัดเงินเฟ้อต้นเดือน พ.ค.นี้
ตลาดหุ้นไทยวานนี้ปิดที่ 1,675 จุด ลดลง 15 จุด กังวลธนาคารกลางสหรัฐประกาศขึ้นดอกแรง 0.5% สกัดเงินเฟ้อต้นเดือน พ.ค.นี้
26 เม.ย. 2565

กังวลเฟด-โควิดจีน
ตลาดหุ้นไทยวานนี้ปิดที่ 1,675 จุด ลดลง 15 จุด กังวลธนาคารกลางสหรัฐประกาศขึ้นดอกแรง 0.5% สกัดเงินเฟ้อต้นเดือน พ.ค.นี้ รวมทั้งการแพร่ระบาดในเซี่ยงไฮ้ที่ทวีความรุนแรง ส่วนสถานการณ์ในยูเครนยังต้องเฝ้าติดตามอย่างใกล้ชิด คาดว่าจะยืดเยื้อต่อไป
JMT ปัง เตรียมเข้าคำนวณ MSCI และ SET50 รวมทั้ง FTSE ล่าสุดเอ็มเอสซีไอเตรียมประกาศ 12 พ.ค.นี้ ขณะที่ผลการดำเนินงานในไตรมาสแรกสดใส กำไรพุ่ง 50% ราคายังมีอัพไซด์อีกเยอะ เป้าหมาย 100 บาท
ศุภโชค ปัญจทรัพย์ ประธานเจ้าหน้าที่บริหาร บริษัท แอสเซท ไฟว์ กรุ๊ป จำกัด (มหาชน) หรือ A5 ลงนามในบันทึกความเข้าใจ หรือ Memorandum Of Understanding (MOU) เพื่อรับการสนับสนุนสินเชื่อโครงการ (Project Finnace) จากทหารไทยธนชาต (ttb) วงเงินรวมทั้งสิ้น 1,140.52 ล้านบาท เพื่อนำมาใช้ก่อสร้างบ้านเดี่ยวระดับซูเปอร์ลักชัวรี่โครงการใหม่บนถนนกรุงเทพกรีฑาตัดใหม่ มูลค่าโครงการ 2,700 ล้านบาท ที่มีกำหนดเปิดตัวปลายปีนี้
JAS ยังไม่ฟื้น สุพจน์ สัญญพิสิทธิ์กุล รักษาการประธานเจ้าหน้าที่บริหาร บมจ.จัสมิน อินเตอร์เนชั่นแนล (JAS) ยอมรับ ผลประกอบการในปี 2565 ยังน่าจะขาดทุนสุทธิต่อจากปีก่อนหน้าที่มีผลขาดทุนสุทธิ 1,500 ล้านบาท แต่บริษัทยังเดินหน้าแผนปรับลดค่าใช้จ่ายในการดำเนินงานอย่างต่อเนื่องจากปี 2564 ที่สามารถลดค่าใช้จ่ายลงได้กว่า 700  ล้านบาท คาดว่าในปี 2566 ผลประกอบการน่าจะฟื้นตัวขึ้นได้อย่างชัดเจน…
ณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด บมจ.เซ็นทรัลพัฒนา (CPN) มองภาพรวมสถานการณ์ทราฟฟิกศูนย์การค้าพุ่ง 30% โดยเฉพาะในกลุ่มศูนย์การค้าที่เน้นนักท่องเที่ยว หรือ ทัวร์ริสต์มอลล์ ทั้งกรุงเทพฯ ภูเก็ต สมุย เชียงใหม่ พัทยา ฯลฯ โดยตัวเลขจากการท่องเที่ยวแห่งประเทศไทย (ททท.) แสดงให้เห็นว่าเป็นผลจากการเดินทางของนักท่องเที่ยวต่างชาติเข้าไทยในช่วงไตรมาส 1/2565 (ม.ค.-มี.ค.) ขยายตัวสูงขึ้น
ศิริพงษ์ อุ่นทรพันธุ์ ประธานคณะกรรมการบริหารและกรรมการผู้จัดการใหญ่ บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT มั่นใจรายได้ปีนี้เติบโต 15% หรือแตะ 7.4 พันล้านบาท ส่งซิกผลงานในไตรมาส 1/2565 มีแนวโน้มเติบโตตามเป้าหมายที่กำหนด หลังทิศทางอุตสาหกรรมเทคโนโลยีสารสนเทศและการสื่อสารในช่วงปี 2564-2566 เติบโตเฉลี่ย 10.5% พร้อมเดินหน้าเข้าร่วมประมูลงานไม่ต่ำกว่า 1.9 พันล้านบาท ย้ำการเข้ามาของพันธมิตรสะท้อนความเชื่อมั่น ไม่กระทบโครงสร้างบริหาร…
บมจ.ชโย กรุ๊ป (CHAYO) ขายหุ้นกู้ หลังยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทครั้งที่ 1/2565 วงเงินไม่เกิน 1,800 ล้านบาท แบ่งเป็นจำนวนเสนอขายไม่เกิน 1,500 ล้านบาท และหุ้นกู้สำรองเพิ่มเติมไม่เกิน 300 ล้านบาท อายุหุ้นกู้ 3 ปี 6 เดือน อัตราดอกเบี้ยคงที่ 6.00% ต่อปี ชำระดอกเบี้ยทุก 3 เดือนตลอดอายุหุ้นกุ้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 17-19 พ.ค. 2565 ผ่าน บล.เมอร์ชั่น พาร์ทเนอร์ บล.เคทีบีเอสที บล.เอเซีย พลัส และ บล.กรุงไทย ซีมิโก้ ล่าสุดบริษัท ทริสเรทติ้ง จำกัด จัดอันดับความน่าเชื่อถือ CHAYO ที่ “BB+” แนวโน้มอันดับเครดิต “คงที่” (Stable) เมื่อวันที่ 25 มี.ค. 2565
“บรรณรงค์ พิชญากร” เอ็มดี หลักทรัพย์บัวหลวง เปิดโอกาสให้ผู้ลงทุนได้ลงทุน ETF หุ้นเทคโนโลยีชั้นนำสหรัฐฯ และจีน ผ่านตลาดหลักทรัพย์ไทย ด้วยสกุลเงินบาทเป็นครั้งแรก ภายใต้ชื่อ DR “NASDAQ 100” ชื่อย่อ “NDX01” ชูจุดเด่นลงทุนในหุ้นเทคโนโลยีชั้นนำระดับโลก และ DR “STAR 50” ชื่อย่อ “STAR5001” ที่จะพาคุณไปลงทุนหุ้นนวัตกรรมเติบโตสูงในกระดาน STAR ของจีน สำหรับลูกค้าหลักทรัพย์บัวหลวง จองซื้อ IPO ได้ตั้งแต่วันที่ 26-27 เม.ย. 2565 นี้ เวลา 8.30-16.00 น. ผ่านระบบ E-IPO บนเว็บไซต์ www.bualuang.co.th